Emīls Dārziņš

Emīls Dārziņš (3. marraskuuta 1875 – 30. elokuuta 1910) oli latvialainen säveltäjä ja musiikkikriitikko.Latvijas Mūzikas informācijas centrs: Komponisti Hän syntyi opettaja Andžs Dārziņšin pojaksi Jaunpiebalgassa. Hän opiskeli itsenäisesti ja lisäksi Louis Homiliuksen urkuluokalla Pietarin konservatoriossa. Hän joutui kuitenkin lähtemään opinahjostaan taloudellisista syistä toukokuussa 1901. Loppuelämänsä hän vietti Riiassa.Musica Baltica: Darzins, Emils (1875 - 1910)

Dārziņš kirjoitti myös filosofisia esseitä, toimi kustantajana ja antoi yksityistä musiikkiopetusta. Hänelle jäi vähäisesti aikaa sävellystyölleen. Hänen tuotantonsa koostuu 17 a cappella -kuoroteoksesta, 19 soololaulusta, sinfonisesta miniatyyristä (Melankoliavalssi) ja keskeneräisestä oopperasta. Säveltäjä kuoli liikenneonnettomuudessa.

 Lähteet 

Luokka:Latvialaiset säveltäjät
Luokka:Musiikkikriitikot
Luokka:Liikenneonnettomuudessa kuolleet
Luokka:Vuonna 1875 syntyneet
Luokka:Vuonna 1910 kuolleet